Στάσεις και αντιλήψεις δικαστών απέναντι στους εξαρτημένους παραβάτες του νόμου
Creators: name: Λάζου, Δήμητρα Ιωάννη
Publisher: name: Aristotle University of Thessaloniki
Year: 2021
Subjects: Εξαρτήσεις
Δικαστές
Θεραπεία
Addictions
Judges
Treatment

description: Η παρούσα έρευνα επικεντρώνεται στη μελέτη και στη διερεύνηση των στάσεων και των αντιλήψεων των εκπροσώπων του δικαστικού σώματος απέναντι στους εξαρτημένους, από παράνομες ουσίες, παραβάτες του νόμου. Γίνεται μία προσπάθεια να καταφανεί η στάση των δικαστών απέναντι στη συγκεκριμένη ομάδα παραβατών, οι γνώσεις που έχουν για το ζήτημα της εξάρτησης ( προσωπικές και επιστημονικές), οι αντιλήψεις τους για την αποτελεσματικότητα του ποινικού και του σωφρονιστικού συστήματος, καθώς και ο βαθμός συνεργασίας τους με άλλους ειδικούς του πεδίου των εξαρτήσεων. Η έρευνα διεξήχθη με τη συμμετοχή δέκα δικαστών, οι οποίοι εκδικάζουν ποινικές υποθέσεις που είναι σχετικές και με αδικήματα του νόμου περί ναρκωτικών (Ν.4139/13). Πρόκειται για μία ποιοτική έρευνα με μέθοδο συλλογής δεδομένων την ημι-δομημένη συνέντευξη. Οι θεματικές που διερευνήθηκαν, όπως αναφέρθηκαν ανωτέρω, κατέδειξαν πως οι δικαστές περιγράφουν τους εξαρτημένους παραβάτες ως ανθρώπους που πραγματικά χρειάζονται ειδική μεταχείριση και βοήθεια. Οι γνώσεις τους βέβαια για την πραγματική φύση του προβλήματος της εξάρτησης είναι περιορισμένες, παρά το γεγονός ότι αναφέρουν πως ο όγκος των υποθέσεων περί ναρκωτικών που εκδικάζουν είναι πολύ μεγάλος. Λίγοι φάνηκε πως είναι αυτοί οι δικαστές, οι οποίοι είχαν επαρκή αντίληψη και γνώση για το προφίλ ενός εξαρτημένου χρήστη από προσωπική εμπειρία. Ακόμη σε ο, τι αφορά την εκπαίδευσή τους μονάχα δύο εκ των δικαστών του δείγματος έχουν περαιτέρω, πιο εξειδικευμένη γνώση και εκπαίδευση. Οι υπόλοιποι κατέχουν εμπειρική γνώση από τις υποθέσεις που έχουν εκδικάσει στην επαγγελματική τους σταδιοδρομία, δείχνουν όμως να είναι θετικά προσκείμενοι στην περαιτέρω επιμόρφωσή τους και στη συνεργασία τους με άλλους ειδικούς του πεδίου των εξαρτήσεων, εκτός από μερικές εξαιρέσεις. Τέλος σε ο, τι αφορά το παρόν ποινικό σύστημα, στην πλειοψηφία τους κρίνουν βοηθητικό και κινητοποιητικό το ρόλο που διαδραματίζει η ποινική δικαιοσύνη για το σωφρονισμό και την απεξαρτητική διαδικασία, αλλά επισημαίνουν αρκετά προβλήματα και δυσχέρειες στο σωφρονιστικό κυρίως σύστημα.
description: This study focuses on the investigation and research into the attitudes and perceptions of representatives of the judiciary body towards addicts of illegal substances as violators of the law. An attempt is being made to clarify the attitude of judges towards this group of offenders, their knowledge of the issue of addiction (personal and scientific), their perceptions of the effectiveness of the criminal and penitentiary system, as well as their degree of cooperation with other experts in the field of addictions. The investigation was conducted with the participation of ten judges, who are prosecuting criminal cases that are related to offenses under the drug law (Law 4139/13). This is a qualitative survey using a semi-structured data collection method. Subjects investigated, as mentioned above, showed that judges describe addicted offenders as people who really need special treatment and help. Of course, their knowledge of the true nature of the problem of addiction is limited, despite the fact that they report hearing a substantial number of drug cases. Few seem to be the judges who have sufficient understanding and knowledge of the profile of an addicted user from personal experience. Even when it comes to their education, only two of the sample judges have deeper, more specialized knowledge and training. The rest have empirical knowledge of the cases they have tried during their professional careers. Nevertheless, most seem to be willing to undergo further training and cooperation with other experts in the field of addictions, with a few exceptions. Finally, with regard to the current penal system, the majority consider the role played by the criminal justice system in the penitentiary and rehabilitation process to be helpful and motivating, although they point out several problems and difficulties in the penitentiary system itself.
description: Σε συνεργασία με τη Νομική Σχολή Πανεπιστημίου Λευκωσίας (Κύπρος)